
Aquesta  obra  fou  estrenada  en  lo  teatre  Prin- 
cipal de  Barcelona,  la  nit  del  ii  Maig  de  191 2, 
baix  el  següent  repartiment: 

Lluia,  Sr.  NoUa;  Maria,  Sra.  Santolaria  (Fineta); 
Laura,  Sta.  Santolaria  (Pilar);  Remeis,  Sra.  Faura; 
Joan,  Sr.  Aymerich;  Bonifaci,  Sr.  Daroqui;  El 
Cambrer,  Sr.  Amorós. 


ACTE    UNICH 

Menjador  amb  mobles  moderns,  richs  y  de  bon 
gust.  Dugués  portes  al  fons  y  altres  dugués  a  cada 
costat.  En  primer  terme,  a  banda  y  banda  de  l'esce- 
na, dugués  tauletes  pera  pendre  thè.  Un  balancí  prop 
de  cada  una.  Llàntia  elèctrica,  cortinatjes,  catifa, 
objectes  d'art... etc...  La  taula  parada  amb  quatre 
coberts. 


ESCENA  I 

LAURA  y  JOAN 

Laura.  (AixecanUe  de  la  cadira  hont  seia).  Li 
repeteixo  que  no;  y  no  insisteixi  qüe's  en 
và. 

Joan.  (Seguintla),  Laura,  Laura...  Jo'm  mo- 
riré. 

Laura.  (Resolta).  Està  bé:  li  prometo  assistir 
als  funerals. 

Joan.  (Sempre  seguiníla).  Diguim  una  parau- 
la; una  sola. 

Laura.  (Deturantse,  resolta).  Encara  que'n 
vulgui  dugués.  No  y  no! 

Joan.  (Deturantse).  No?... 

Laura.  No! 

Joan.  (Abandonantse  en  una  cadira  amb  tò 
còmicameut  resignat).  Crudel! 

Laura.  (Asseiense).  Aixís  potser  acabarà  d* 
importunarme  amb  les  seves  tossudes  pre- 
tencións.  No  l'estimo  y  no  l'estimaré  may. 
Entesos?...  Donchs,  ja  ho  sab. 

Joan.  Està  bé,  però  que  consti:  passi  lo  que 
passi,  la  responsabilitat  serà  tota  seva.  Vos- 
tè'n tindrà  tota  la  culpa...  Fà  moltes  nits 
que  jo  no  puch  dormir. 

Laura.  Està  clar.  Com  que  dorm  de  dia! 

Joan.  EI  llit  es  un  infern  pera  mi.  Un  somni 
del  «Dante». 

Laura.  De  qui  diu? 

Joan.  Del  «Dante». 

Laura.  No'I  conech,  però  es  igual. 

Joan.  Totes  les  nits  desvetllat,  pensant  en 
vostè... 

Laura.  També  ho  deia  de  solter  el  meu  ma- 
rit, que  Déu  l'hagi  perdonat,  però  als 
quatre  dies  de  casat,  ni  una  tmarmota. 

Joan.  Es  que  no  tots  som  iguals,  senyora. 
Per  la  meva  part  dech  diili  que  si  vostè 
volgués... 

Laura.  Què?,.. 

Joan*  {Que  s'haurd  aixecat  agafant  el  cuixi 
de  sobre'l  balancí^  s  apropa  a  n'ella,  el  deixa 
a  terra  y  cau  de  genolls).  Que  l'estimo,... 
que  l'estimo,...  veliaquí. 

Laura.  (Aixecantse  ràpida).  Una  altra  vega- 
da? 

Joan.  (Aixecantse,  amb  el  cuixi  sota'l  bras). 
Cregui,  Laura,  que'l  meu  amor... 

Laura.  Vostè  es  més  que  un  home  vulgar, 
es  pesat,  pesadíssim! 

Joan.  (Llensant  el  cuixi  a  terra),  Donchs,  si 
senyora;  tot  lo  que  vostè  vulgui,  però  es 
per  vostè  que  ho  soch.  Jo  no'n  tinch  la 
culpa.  No  se  perquè  s'havia  de  morir  el 
seu  maritl 

Laura.  Que  no  hi  tenia  dret  a  morirse? 

Joan.  Sí;  però  si  no  s'hagués  mort,  vostè  no 
hi  hauria  vingut  a  viure  en  aquesta  casa. 

Laura.  Suposo  que  no  tindrà  la  pretenció  de 
discutir  el  meu  perfecte  dret,  més  perfecte 
que'l  seu,  a  viurehi  en  aquesta  casa? 

Joan.  Poch  a  poch,  senyora.  Jo  soch  el  ger- 
mà... del  meu  germà. 

Laura.  Y  jo  soch  la  germana. ..de  la  meva  ger- 
mana. Y  soch  viuda. 

Joan.  Y  jo  solter. 

Laura.  Donchs,  casis  y  podrà  anarsen. 

Joan.  Es  lo  que  jo  dich  a  vostè:  casis.  (Aga- 
fant el  cuixi  de  terra;  suplicant).  Casis  amb 
mi  y  íarèm  un  niu  pera  tots  dos. 

Laura.  (Fugin  d'ell  com  si'l  cuixi  fós  per  ella 
una  amenassa).  Altra  vegada?...  Me  veuré 
en  el  cas  de  contarho  tot  a  la  meva  germa- 
na. Aviam  quin  paper  hi  farà  el  seu  sim- 
pàtich  germanetl 

«Joan.  Tindré'l  disgust  d'explicar  al  meu  ger- 
mà qui  es  la  seva  cunyada.  Aviam  quin 
paper  hi  farà  la  seva  simpàtica  germaneta! 

Laura.  Pobre  Maria!.. . 

Joan.  Pobre  Lluisl... 

Laura.  Que  potser  ne  té  la  culpa  la  meva 
germana? 

Joan.  Que  potser  ne  té  la  culpa  el  meu  ger- 
mà? 

Laura.  La  Maria  es  una  desgraciada! 

Joan.  En  Lluís  es  un  martre! 

Laura.  {Ofesa).  Joan!.,. 

Joan.  (OJès).  Laura!... 

Laura.  Valent  gènit  el  del  seu  senyor  germa- 
netl 

Joan.  Valent  caràcter  el  de  la  seva  senyora 
germaneta! 

Laura.  {Fent  per  anàrsen).  Acabem! 

Joan«  Es  lo  qu'estich  desitjant.  Precisament 
tinch  molta  feyna  en  els  meus  trevalls  lite- 
raris. Haig  d'acabar  una  novela. 

Laura.  Pobret!... 

Joan.  Li  faig  llàstima,  eh? 

Laura.  Pobret...  del  qui  la  llegeixi! 

Joan.  {Cambiant  de  tò,  insinuantj.  Vaja,  Lau- 
ra,  Laureta...  no  sigui  tant  crudel...  que 
vostè  no  ho  es  aixís...  que  no'm  mereixo 

que  ho  sigui.  (Agafant  el  cuixi).  Que  si 
vostè  vulgues... 

Laura.  {Com  espantada,  tement  Vesceneta  del 
cuixí).  Hem  acabat,  y  per  sempre,  sent?... 
per  sempre...  Li  prego  tingui  la  bondat  de 
no  dirigirme  may  més  la  paraula. 

(Toca'l  timbre). 

Joan.  (Suplicant).  Ho  diu  de  debò? 
Laura.  Ni  mitja  paraula. 

ESCENA  II 

DITS    V    EL    CAMBRER 

Cambrer.  {Sortint  pel  fons).  Me  cridavan?... 
Laura.  Sí,  senyor;  avuy  no  dino  aquí.  Digui 

a  la  senyoreta  qu'he  anat  a  dinar  a  casa  la 

senyora  Riera. 

Cambrer.  Està  bé. 

(Fent  per  anàrsen). 

Joan.  Esperis.  Digui  al  senyoret  que  avuy  no 
dino  a  casa;  qu'he  anat  a  esmorsar  amb  els 
companys. 

Cambrer.  Serà  servit. 

(Joan  fà  mutis  per  ia  segona 
esquerra.  Laura  surt  per  la 
segona  dreta). 

ESCENA  III 

Cambrer.  {Treu  dos  coberts  de  la  taula  y, 
després  de  mirar  el  rellotje,  diu):  Tres  quarts 
d'una!...  Els  senyorets  ja  no  poden  trigar 
gayre.  Déu  vulga  que  s'hagin  llevat  de  més 

bon  humor  que  aquests  darrers  dies.  Qui- 
nes batusses!...  No  he  vist  un  matrimoni 
més  mal  avingut...  Al  vèurels,  me  van  ben 
enganyar.  No  cal  pas  fiarsen  de  les  aparien - 
cias.   Tan  joves,  tan  simpàtichs:  hermosa 

ella,  guapo  y  elegant  ell;  tots  dos  richs 

Ningú  ho  diria  que  tinguessin  tan  mal  gè- 
nit,  y  que  lo  mateix  que  aqueixos  altres, 
sempre  semblessin  gat  y  gos. 

ESCENA  IV 

OÏT,     l.LÜIS    y  MARIA 

(Aquests  apareixen  mcil  se- 
riós y  estirats,  Llu  is  per  la 
primera  dreta,  Maria  per  la 
primera  esquerra,  y  passan  a 
ocupar,  el  primer,  el  balancí 
de  la  dreta,  y  la  segona  se 
senta  a  taula  a  l'esquerra. 
Llarga  pausa.  El  cambrer  no 
bada  boca,  esperant  ordres. 
Lluís  fuma  un  cigarret). 

Maria.  (.4/  cambrer).  Còm?  Dos  coberts  no 
més?...  Y  la  senyoreta  Laura?  . 

Cambrer.  Està  a  punt  de  sortir,  M'ha  enca- 
rregat que  li  digués  que  avuy  yà  a  dinar  a 
casa  la  senyora  Riera. 

Maria.  Està  bé. 

Llu  is.  (Al  cambrer).  Y  el  senyoret  Joan? 

Cambrer.  També  es  aquí  encara,  però  tam 
pocb  se  quedarà  a  dinar.  Aixís  m'ha  manat 
que  l'hi  digués. 

(Petita  pausa). 

■Cambrer.  Quan  vuJguin...  El  dinar  està'a 
punt. 

Maria.  Pot  portarlo  desseguida. 

(El  cambrer  và  a  retirarse). 

Lluís.  {Al  cambrer).  Me  farà  el  favor  d'espe- 
rarse  uns  quants  momenis.  No  tinch  pressa 
y  estich  fumant. 

Cambrer.  Molt  bé. 

Maria.  Molt  malament.  Hedit  que  podia  ser- 
vir el  dinar  desseguida. 

(Em  cambrer  dupta,  no  sa- 
vent  a  qui  obehir). 

Lluís.  Y  jo  he  dit  que  fes  el  favor  d'esperarse 
un  quans  minuts. 

Cambrer.  (Conciliador).  Si  volen  tot  pot 
arreglarse. 

Maria.  {A  Lluis).  Es  a  dir,  que  jo  estich  obli- 
gada a  esperar  a  que'I  senyoret  acabi  de  fu- 
mar ei  seu  cigarro,  pera  dinar? 

Lluís.  Y  jo  estich  obligat  a  menjar  la  sopa 
freda  perquè  la  senyoreta  no  pot  esperar  un 
moment? 

Maria.  Es  la  una  ben  tocada! 

Lluis.  (Aíostrantli  el  rellotje).  No  es  pas  veri- 
tat... Faitan  dos  minuts. 

Maria.  (Mostrantli  el  seu  rellotje).  El  seu  re- 
llotje và  a  tres  quarts  de  quinze  Es  a  la 
vora  d'un  quart  de  dugués,  si  no  li  sab 
greu. 

Lluís.  Amb  quin  rellotje  arregla  el  seu,  sí  es 
servida? 

Maria.  Amb  el  de  la  Catedral.  Què  hi  té  que 
dir? 

L^uis.  Que's  un  rellotje  tan  clerical  com  vos- 
tè. El  mett  và  amb  el  de  l'Academia  de 
Ciencias. 

Maria.  Donchs,  el  rellotje  de   rAcademia  de 
Ciencias  atrassa! 

Lluís.  Cl  que  adelanta  es  el  deia   Catedral. 

(Al  cambrer).  Que  té  hora  vostè? 
Cambrer.    (Quin    compromís!)    Sí no. 

(Tractant  d'acontentar  a   tots  dos).    Gom 

portar,  porto  hora,  però...  com  que  deve- 

gades  ei  poso  amb  el   de  l'Academia  de 

Ciencias... 
Lluis.  Vostè  sap  lo  que's  (ò\ 
Cambrer.  ...y  altres  amb  el  de  la  Catedral. 

(Mirant  el  seu  rellotje).  Ara  està  parat.  No 

bé  si  es  la  una... 
Lluís.  (Ràpit).  Sí...  o  l'altra, 
Maria.  Bé;  que  dinem  o  no  dinem?...  perquè 

si  0  0... 

Lluís.  Sí,  senyora:  dinem.  Ja  he  acabat  de 
fumar. 

(S'assèu  a  taula). 

Maria.  Ja  era  hora!  (Al  cambrer).  Pot  servir 

el  dinar. 
Cambrer.  (Mutis  pel  Jons,  tomant  a  entrar 

iot  seguit  amb  una  sopera,  que  deixa  a  taula). 

La  sopa! 

Maria.  Serveixis,  si'l  plau. 

Lluís.  No  tinch  pressa  Serveixis  vostè.  (Ma- 
ria se  serveix  y  després  I  hi  apropa  la  sopera). 
Qu'es  això?  (Al  Cambrer).  No  li  vaig  manar 
que  digués  a  la  cuynera  que  no'n  fes  més 
de  sopa  de  peix? 

Maria.  Dirà  a  la  cuynera  que,  fins  a  nova  or- 
dre, fassi  sopa  de  peix  dos  dies  a  la  setma- 
na.^A  mi  es  la  sopa  que  m'agrada  més. 

Lluís.  Voslè  cumplirà  lo  que  li  mano.  Avuy 
es  l'últim  dia  de  sopa  de  peixl 

Maria,  (^ue  no  se'n  oblidi.  Sopa  de  peix  du- 
gués vegades  a  la  setmana! 

Lluís.  Ho  veurem! 

Maria.  Ho  veurem!  (Pausa  Uarga,  durant  la 
qual  menjan.  Després  d'haver  begut  vi y  exa- 
minat  l'ampolla):  Qui  l'ha  dut  aquest  vi? 

Lluís.  Qui  vol  que  l'hagi  dut!  El  taberner! 

Maria.  No  li  pregunto  rès  a  vostè.  (Al  Cam- 
brer). Li  demano  qui  es  que  ha  dut 
aquest  vi? 

Cambrer.  Es  de  casa'l  marquès  de  Vilatorta. 
El  senyoret  me  và  ordenar  que  deixés  de 
pèndrel  al  Lolmado. 

Lluís.  Justament.  Que  hi  te  què  dir! 

Maria.  Què  hi  tinch  que  dir!..,  Que'l  vi  del 
marquès  de  Vilatorta  es  tan  agre  com  el 
caràcter  de  vostè! 

Lluís.  Totes  les  comparacions  son  odioses. 

Aquest  ví  es  excelent. 
Maria.   (Al  Cambrer).  Ja  pot  retirar  aquesta 

ampolla  y  anar  a  buscar  ví  de  l'altre. 

(Ei    Cambrer  va  per  retirar 
1  ampolla). 

Lluís.  (Al  Cambrer).  Vostè  se'n  guardarà 
proul 

(Gest  d'espant  del  Cambrer). 

Maria.  Donchs  d'aquest  ví  no'n  veuré,  mai 

que  li  pesi.  Primer  beuré  aygua! 
Lluís.  Perfectament.  Aixís  se  li  aplacaran  els 

nirvis.  No  hi  ha  rès  que'ls  alteri  tant  com 

el  ví. 
Maria.   Vetaquí  pérque  vostè  està  sempre 

taat...  mmós. 
Lluís.  Poch  a  pocfe,  > senyora.   Procuri  no  in- 

sultarme,   que  jo  encara  no  lí  he  faltat  a 

vostè. 
Maria.  Te  rahó.  Lo  que  fà  es  sobrarme! 
Lluís.  Ne  prench  nota.  No  n'hi  faré  gayre 

temps  de  nosa! 

(Pausa  Ilsrga.  El  Cambrer 
dei:sa  una  plata  demunt  la 
taula). 

LluiS-  Qu'es  això?... 

Cambrer.  Llus  fregit. 

Lluís.  Llus  fregit!  Ja  pot  portar  l'altre  plat. 
Què  tenim  clesprés.^.. 

Cambrer.  (Servint  una  plata  de  sobré'l  bufet). 
Salmó  en  salsa. 

Lluís.  LlusI...  Salmó!...  Tot  peix,  eh?...  Di- 
gui a  la  cuynera  que'm  fassi  un  bijtek. 

Maria.  Sento  tenir  de  participarli  que  de  bif- 
tek  no'n  podrà  menjar  avuy. 

Lluís.  Gom?...  No  més  faltava  que  això!  Es  a 
dir  que  vostè'm  privarà  de  menjar  lo  que'm 
vingui  de  gust?... 

Maria.  Tant  flach  de  memòria  està,  que  no 
sab  que  avuy  es  dia  de  peix? 

Lluís.  Avuy  dia  de  peix?...  De  quin  sant? 

Maria.  Miri  el  calendari  y  ho  sabrà. 

Lluís.  Y  tà  tres  dies,  també  era  dia  de  peix? 

Maria.  Sí,  senyor.  Me  sembla  que  un  di- 
vendres de  Quaresma  bé  deu  ésser  dia  de 
dejuni? 

Lluís.  Serà  aixís  si  vostè  vol.  Però  jo  ja  estich 
cansat  de  tants  dejunis  y  no  estich  disposat 
a  que  vostè  segueixi  inventant  dies  de 
peix. 

Maria.  (Ràpida),  Mentres  jo  estigui  en  aquess 
ta   casa,  se  menjarà  de  peix  tots  els  díe- 

que  riglesia  ho  mana.  Si  vostè  es  un  he- 
retje  jo  no  vull  condempnarme. 
Lluís.  Kstà  bé.  Me'n  aniré  a  menjar  a  la  fon- 
da. Això  es  inaguantable! 

(Llensa  el  toballó  damunt  de 
la  taula). 


ESCENA   IV 

DITS,   LAURA  y  tOÍ  segUit  JOAN 

Laura.  {Elegantment  vestida  amb  trajc  y  om  - 
brella  de  dol).  Potser  faré  tart.  (.4  Maria, 
besantla).  Adéu,  vaig  a  dinar  a  casa  la  se- 
nyora Riera;  es  el  seu  cumpleanys.(A  Lluïs). 
Adéu  Lluis;  qu'  aprofiti  el  peix.  Es  un 
Salmó  hermosissím... 

Joan.  (Vestit  amb  elegància,  mirant  el  rellot- 
Je).  Ohí  la  una  y  mitja;  potser  faré  tart... 
(À  Lluis).  Me'n  vaig  a  dinar  amb  els  com- 
panys. (Pren  l'ampolla).  Callal  una  marca 
nova!  Marquès  de  Vilatorta...  Excelent,  ex- 
celent...  fA  Murla).  Adéu  Maria;  qu'apro- 
fiti. 

(Mutis  Laura  y  Joan,  cada  hú 
per  una  porta  del  fons,  es- 
guardantse  a  qúa  d'ull). 


ESCENA  V 

MARÍA,   LLUÍS  y  CAMBRER 

Lluís.  Sí,  senyor;  es  inaguantable.  {Tornant 
a  llensar  el  toballó  damunt  de  la  taula  y 
anant  a  asseures  al  balanci).  (Al  Cambrer). 

Porlim  el  cafè.  (A  Maria),  Suposo  que'ls 
dies  de  peix  se  pot  pendre  cafè? 

Maria.  Vostè  dirà. 

Lluís.  £1  que  jo  dich  es  que  tot  això  s'acabarà 

y  ben  aviat. 
Maria.  (Alsantse  de  taula  y  anant  a  asseures 

a  l•altre  balanci).   Per  mi  no  estigui.   Y 

quan  més  aviat,  millor. 

(Pausa  llarga  durant  la  qual 
el  Cambrer  serveix  el  cafè). 

Maria.  Portim  «El  Correo  Catalàn». 

Llufa.  Y  a  mi  «Cl  Poble  Català». 

(El  Cambrer  dóna  un  diari  a 
cada  hü.  Mutis.  Pausa). 

Maria.  (Amb  intenció,  per  Lluis).  Encara  un 
altra  crim!  (Llegint).  «Marido  salvaje»... 
«Ayer  en  la  calla  de  la  Luna,  un  hombre 
que  había  llegado  beodo  à  su  casa,  las  em- 
prendió  à.  palos  con  su  mujer,  propinàn- 
dola  à  la  pobre  tan  soberbia  paliza,  que  la 
dejó  medio  muerta.  La  infeliz  tuvo  que  ser 
auxiliada  por  los  vecinos,  siendo  después 
llevada  à  la  casa  de  socorro  donde  fué  cu- 
rada  degrandes  contusiones.  El  marido  fué 
conducido  al  Palacío  de  Justícia,  quedando 
encerrado  en  uno  de  sus  calabozos»...  Quin 
salvatjel  Si  hi  han  homes  que  mereixerien 
que'ls  penjessin.  Jo  no  se  perquè  les  dones 
ens  hem  de  casar. 

Lluís.  (Amb  intenció.  Per  Maria).  Eh?...  Un 
altre  suicidi.  (Llegint).  «Ahir  al  matí,  un 
vehi  del  carrer  d'Aribau  se  suicidà  tirantse 
del  tercer  pis  al  carrer  y  quedant  mort  en 
el  acte.  En  les  butxaques  del  desgraciat  s'hi 
trobà  una  carta  adressada  al  Jutge,  en  la 
que  deia  que's  donava  la  mort  a  causa  de 

no  poguer  aguantar  mes  temps  el  mal  ca- 
ràcter de  la  seva  dóna»...  Quina  bruixa 
que  deu  ser!  Si  hi  han  dones  que  mereixen 
garroti  Jo  no  comprench  perquè  ens  hem 
de  casar  els  homes! 

Maria.  Que  potser  và  per  mi  tot  això? 
Lluís.  Que  potser  anava  per  mi  lo  que  vostè 

ha  llegit  avans? 
Maria.  Sí,  senyor.  Per  vostè!  per  vostè!... 
Lluis.  Donchs,  lo  mateix  li  dich. 

Maria.  (Aixecantse).  Vostè  es  un  mal  edu- 
cat. 

Lluís.  (Aixecantse).  Y  vostè  no  té  modos. 

Maria.  Vagi  en  nom  de  Déu,  beneyt! 

Lluís.  Que'l  dimoni  se  l'emporti! 


ESCENA   VI 

DITS,    EL   CAMBRER  y    REMEYS 

Cambrer.  {Desdél  fons,  immediatamenl  des- 
prés de  les  darreres  paraules  de  L•luis  A 
Maria).  Hi  hà  la  seva  mamà  que  vé  a  bus- 
caria. 

Lluís.  O  que  se  Temporti  la  seva  mare!  (que 

es  lo  mateix!). 
Maria.  Mamà... 

Remeys.  Bon  dia,  noys.  (Observant  que  aca- 
van  de  barallarse).  Bò.  Ja  hi  tornem  a 
ser?... 

Lluís.  Senyora  Remeys,  això  no  té  remey! 

Maria.  (Ploriquejant).  Ay,  mamà;  que  desgra- 
ciada soch,  que  desgraciada!... 

Lluís.  Vaja,  ara  l'inevitable  ploriqueig. 

Remeys.  Bé,  però  què  us  passa?  (Observant 

les  plates  de  demunt  la  taula).  Que  no  heu 
dinat?...  Ay,  senyor!...  Aquest  llustan  her- 
mós  no  us  menjèu?...  Y  aquest  salmó?... 

Maria.  Ay,  mamà,  si  no  tinch  gana! 

Remeys.  Tanta  que'n  tinch  )o;  es  una  con- 
ciencia  que  això's  fassi  malbé  Deixeuvos  de 
criaturades  y  veniu  que  menjarem.  (A 
L•luis).  Apa,  Lluis.  {Al  Cambrer).  Portim 
un  cubert,  si'l  plau...  Sèu,  aoya,  sèu;  no 
siguis  tonta. 

Lluis.  Gracías,  senyora.  Que  vagi  de  gust.  Ja 
n'estich  tip  de  peix.  Dia  per  altra  es  dia  de 
dejuoi  en  aquesta  casal 

Remeys.  Ay,  ayl  Que  potser  es  dia  de  dejuní 
avuy? 

Maria.  Y  donchs!  Que  no  n'han  fet  de  peix 

avuy  a  casa? 

Remeys.  No,  íilla.  Ens  ha  passat  ben  bé  per 
alt. 

Lluis.  No  més  es  aquí  que  aquestes  coses  may 
passan  per  altt 

Maria.  Y  ara  menjarà  Uus?  Vostè  barrejarà! 
Això  es  un  pecat  mortal.  Nostre  Senyor  ho 
castiga  molt  fort  això  de  barrejar. 

Remeys.  Bé,  però  Nostre  Senyor  tampoch 
vol  que  la  vianda's  fassi  malbé.  Això  es  un 
cas  de  conciencia.  {Amb  la  boca  plena).  Dei- 
xar fer  malbé  aquesta  vianda  es  un  pecat 
molt  pitjor  que  barrejarl 

Lluís  Y  es  clarl  Té  rahó.  Mengi,  mengi... 
(A  veure  si  atrapa  un  enfitl) 

Remeys.  Us  dich  qu'esríquíssiml  Teniu  una 
cuynera  de  primera. 

Lluis.  {Després  d'aproparse  als  llavis  la  tassa 
de  ca/è).  Exl...  {Alsantse).  Ja'm  dispensarà, 
però  tinch  d'anàrmen  de  precís.   Si  quan 

acaba  vol  pendre  cafè,  allí'n  té.  També  es 
de  dia  de  peix.  (Y  ara,  el  bastó  y  el  barret, 
y  a  trovar  un  advocat.  Això  no  té  altra  so- 
lució que'l  divorci). 

(Mutis.  PorU  dreta). 

Maria.  Jo  no  sé  còm,  vejentnos  aíxís,  pot 
menjar  tant  de  gust. 

Remeys.  Ay,  fíllai...  Les  coses  no  s'han  de 
pendre  tant  a  la  valenta.  Jo  si  que  hauria 
estat  ben  posada  si  cada  vegada  que'm  ba- 
rallava amb  el  teu  pare  no  hagués  tingut 
de  dinarl...  Veus,  jo  ho  feya  al  revés:  Gom 
més  crits  me  feya,  més  menjava.  A  l'últim 
ne  và  perdre'l  vici,  Và  veure  que  li  sortiria 
massa  cara  de  mantenir. 

Maria.  Donchs,  jo  no  tinch  tanta  sanch  fre- 
da. A  mi  els  nirvis  me  vibran  com  cordes 
de  guitarra.  Estich  frenètica...  Millor  serà 
que  surti.  Si  vostè's  vol  quedar,  quedis.  Jo 
me'n  vaig.  Joseph!...  El  sombrero  y'ls 
guants...  {Al  Cambrer  que  apareix).  No,  no, 
m'aniré  arreglar  al  tocador. 

Remeys.  Però  ahónt  dimoni  aneu  tant  atra- 
fegats? (^ue  no  sabeu  qu'en  havent  dinat 
no  es  bò  acalorarse!  Esperat  un  xich,  dóna, 
y  sortirem  juntes.  Ahónt  vols  anar  amb 
tanta  pressa? 

Maria.  (Desde  la  porta  esquerra).  Ahónt?  A 
casa  d'un  advocat;  això  no  té  altra  solució 
que'l  divorci. 

(Mutis). 

Remeys.  (Aixecantse  ràpida).  Reyna  Santís- 
simal  Què  dius,  ara?.,,  (Al  Cambrer).  Ser- 
veixim  el  salmó  al  quarto  de  la  meva  filla. 

(Mutis.  Seguida  del  Cambrer 
portant  la  plata  j  un  cubert). 

ESCENA  Vil 

lluís  (/.*  dreta)  y  al  poch   bonifaci 

{Pel  fons) 

Lluís.  {Mudat  y  posantsé' Is  guants).  Incompa- 
tibilitat de  caràcter.  Pertectament.  Això  no 
hi  hà  pas  dupte  qu'es  un  cas  de  divorci,  Y 
mes  incompatibilitat  de  caràcier  que  hi  hà 
entre  jo  y  la  dóna,  no  crech  que  se'n  trovi. 
Aquestes  coses  pensades  y  fetes.  El  divorci, 
com  el  matrimoni,  es  sols  qüestió  d'un  cop 
de  cap...  Cap  a  veure  un  advocat,  y  fil  a 
l'aguUal...  Però,  el  cas  es  que  no'n  conech 
cap  d'advocat. 

Bonifaci.  {Porta  Jons).   Es  vostè,  Lluis? 

Còm  ho  passa? 

Lluís.  {Encaixant).  Molt  bé,  senyor  Bonifaci. 
Y  vostè?... 

Bonifaci.  Bé^  bé...  Precisament  venia  per 
veure  al  seu  germà.  Que  no  hi  es? 

Lluís.  No  ha  dinat  a  casa,  avuy.  Però  sí  vol 
pot  esperarlo;  no  pot  trigar... 

Bonifaci.  Y  donchs,  Lluis;  qu'es  de  la  sey^ 
vida? 

Lluís.  La  meva  vidal  Ay,  senyor  Bonifaci:  up 
infern! 

Bonifaci.  Que  no  li  van  bé  els  negocis? 

Lluís.  Els  negocis  ray!... 

Bonifaci.   Que  potser  no  lliga  amb  la  sogra? 

Lluís  Ni  amb  la  sogra  ni  amb  la  dóna!  Es- 
colti. No  coneix  pas  un  advocat  especialista 
en  divorcis?  Me  convé  un  advocat  que  ho 
enllesteixi  aviat,  ben  aviat. 

Bonifaci.  Home!  Tanta  pressa  li  corra? 

Lluis.  Molta.  Vostè  no  sab  !o  qu'es  viure  amb 
una  dóna  sense  avenirshi. 

Bonifaci.  Què  diu  ara,  sant  crístiàl  Amb  la 
meva  dóna  no  m'hi  he  avingut  may,  Y  l'he 
soferta  vint  anys! 

Lluis.  Y  no  ha  intentat  may  rebelarse?  Tren- 
car els  llassos  matrimonials? 

Bonifaci.  No,  senyor.  Tot  lo  més  qu'hem 
trencat  han  sigut  alguns  plats. 

Lluis.  Donchs,  jo  no  tinch  tanta  paciència. 

Bonifaci.  Lo  que  vostè  no  té  es  una  dóna 
com  la  meva!  Un  dia,  no  fà  gayre  temps, 
vaig  go.sar  a  parlar  devant  d'ella  de  les  teo- 
ries de  Darwin,  y  després  de  dirme  micu... 
miri... 

(Ensenyantli  el  clatell). 

Lluis.  Qu'es  això?  Una  esgarrapada? 

Bonifaci.  No  senyor,  dugués!  Dugués  esga- 
rrapades y  unes  cetrilleresque  van  tocarme 
de  plè  a  plè  en  mitj  del  clatell. 

Lluis.  Vostè  si  qu'està  ben  amanit!  Si  m'ho 
fà  la  meva  dóna,  la  mato.  Y  vostè  no  s'hi 
và  tornar? 

Bonifaci.  La  que  hi  và  tornar  và  ser  ella, 
perquè  li  vaig  dir  bruixa! 

Lluis.  Amb  la  meva  dóna  no  hem  arrivat 
may  a  tant,  però  si  no  m'en  separés  potser 
si  que  hi  arribaríem  perquè  té  un  gènit! 
No'ns  avením  en  rès.  Sempre  estem  com 
a  gat  y  gos,  y  tot  lo  que  jo  faig  ho  troba 
mal  fet.  Ademés,  te  un  seguit  de  capritxos 
estrambótichs...  Me  vol  fer  menjar  sopa 
de  peix  casi  cada  dia. 

Bonifaci.  Que  potser  es  de  la  costa? 

Lluis.  No  senyor;  es  dels  Josepets...  Ah!  Y 
beata...   Me  fà  dejunar  dia  per  altra  y  tro- 

ba  agre  el  vi  del  Marqués  de  Vilatorta... 
Un  colmo  senyor  Bonifaci!... 

Bonifaci.  Inconvenients  de  casarse  massa 
jove,  veliaquí.  Les  sangs  bullen  y  coses 
insigiíifícants  adquireixen  una  importància 
exagerada.  Però  ja  s'hi  ha  pensat  bé  en 
això  de  divorciarse?   Miri  que's  molt  serio. 

Lluís.   Molt  més  serio  es  viure  malament. 

Bonifaci.  Es  que  jo,  si  li  haig  de  parlar 
amb  franquesa,  no  sé  si  te  prous  motius 
pera  demanar  el  divorci;  perquè  això  que 
m'acaba  de  contar,  tots  aquets  capritxos 
per  estranys  que  siguin... 

Llu  is.  Com  que  no  tinch  motius?  Sí  ho  sa- 
bré jo  si'n  tinch  de  motius! 

Bonifaci.  Es  que  no  n'hi  ha  prou  amb  que 
ho  sàpiga  vostè...  Ho  dupto,  però  en  fi... 
Miri.  Al  carrer  de  la  Lleona,  número  vin- 
tisís,  hi  viu  don  Joan  Bias.  Un  bon  advo- 
cat. Díguili  que  hi  và  en  recado  meu. 

Lluis.  Que's  queda  vostè? 

Bonifaci.  No,  no;  valdrà  més  que  torni  d' 
aquí  una  estona.  L'acompanyaré  fins  a  la 
cantonada.  Tinch  un  recadet  a  fer... 

Lluis.  Anem,  anem. 

(Mutis  pel  foD;s). 

ESCENA  VIII 

MARIA,  REMEIS  y  CAMBRER 

,  (Les  dugués  primeres  aparei- 

xen parlant,  Maria  vestida 
amb  elegància.  Cambrer  des- 
parant  taula). 

Remeis.  Greu,  filla,  això  del  divorci  es  un 
disbarat. 

Maria.  Es  inútil,  si  no  m'hi  vol  acompanyar 
vosiè,  iii  aniré  sola. 

Remers.  No,  no;  ja  t'hi  acompanyaré.  Cabal- 
ment  don  Joan  Bías  es  l'advocat  de  tota  la 
familia.  Ja  ens  ha  perdut  tres  plets. 

Maria.  Y  haven  perdut  tres  plets  me'l  reco- 
mana? 

Remeis.  Un  dia  o  altre  guanyarà,  dònal  No 
pot  ser  que  sempre  perdi!  Potser  ara  te 
guanyarà  el  divorci. 

Maria.  Anem,  anem... 

(Mutis  pel  fons.  El  Cambrer 
acaba  de  desparar  taula.  Mu- 
tis a  l'enlrar  Joan), 


ESCENA    IX 

Joan.  (Apareix  malhumorat  llensant  el  bastó 
yel  barret  sobre  una  cadira).  Quin  dinar!... 
L'un  no  compareix,  l'altre  tampoch,  y  a 
n'en  Ramonet  l'esperen.  Vaja  una  pressa! 
Allò  no  es  menjar.  Hem  engolit  dos  plats, 
un  cafè,  una  copeta  de  licor  y  al  carrer:  com 
si  tinguessin  molta  feyna  a  fer!  {Asseyentse) . 
Bà,  bà,  a  mi  que  nom  vingui  amb  qüentos 
en  Ramonet:  qüsstió  de  faldilles,  ja  li  he 
dit:  qüestió  de  faldilles...  Però  la  veritat  es 
que,  vajal.  que  per  unes  faldilles  ja  val  la 
pena  de  fer  un  sacrifici.  {Amb  itn  suspir). 
Jo'l  pogués  fer  per  la  Laura!  (Trayentsa  uns 
papers  y  un  retrat  de  la  butxaca.  Mirant  el 
retrat).  Ay,  Laura,  Laureta...  {Després  de 
mirar  a  dreta  y  esquerra,  besa  el  retrat). 
Té,  aquest  ningú  te'l  treu...  {El  torna  a  be- 
sar), y  aquest  altre  tampoch!  Es  una  postal- 
retrat  d'ella  quhe  distret  de  l'àlbum  de  la 

meva  cunyada.  Si  la  Laura  ho  sabia!  {Fà 
un  badall).  Aaaaaal...  Quina  son!  Una  dor- 
mideta  no  vindria  del  tot  malament  ara, 
però,  no,  si  ho  sàpigues  la  Laura  ho  traba- 
ría  vulgar  y  cursi  això  d'adormirse  després 
del  disgust,  què  dich  del  disgut!,  de  la  de- 
sesperació d'haver  renyit  amb  ella.  (Fà  un 
altra  badall).  Aaaaaal.  .  Però  es  ben  cert 
que  a  mi  els  disgustos  me  fan  venir  més 
ganes  de  dormir!...  Aaaaaal...  No  hi  puch 
fer  mésl...  (Fent  per  desvetllarse).  Bà,  bà. 
(Regirant  entre  Is  papers  què's  treu  de  la 
butxaca  y  deturant  la  mirada  en  un  d'ells). 
Just!  La  primera  quartilla  del  capítol  setè 
de  «La  mort  d'en  Pere  Martre»  la  meva 
primera  novela.  No  està  mal  aquest  comen- 
sament.  (Llegint).  «La  nit  recuUirà  ia  seva 
ala  tenebrosa  de  misteri,  y  sorgirà  el  nou 
jorn  amb  vibracions  lluminoses.  Y  les  cam- 
panes brandaran  per  mi.  Vaig  a  morir!... 
La  vida  es  pera  mi  quelcom  feixuch  de  lo 
que  cal  fugirne.  La  vida  es  martiri,  tor- 
ment,  suplici»... 


ESCENA  X 

DIT  y  BONIFACI 

Bonifaci.  Gràcies  a  Deu  que'l  trobo. 

Joan.  Ahl  es  vostè  senyor  Bonifaci? 

Bonifaci.  (Pel  paper).  Vaja,  vajal  cartetes  d' 
enamorat!*  ..  Algun  enredo?...  Qui  es  ella? 

Joan.  (Aixecant  el  paper  amb  ayre  triomfal). 
Se  tracta  d'una  cosa  molt  més  seria.  Es  la 
primera  quartilla  del  capítol  setè  de  «La 
mort  d'en  Pere  Martre».  Una  novela  civil 
y  futuriste  qu'estich  fent. 

Bonifaci.  Vostè  sempre  amb  la  seva  mania 
d'escriure. 

Joan.  Serà  un  èxit;  no  ho  dupti.  Es  d'un 
genre  ínteresant  y  nou.  Li  và  bé  el  titol? 
«La  mort  d'en  Pere  Martre». 

Bonifaci.  El  de  la  montanya? 

Joan.  No,  senyor.  Kn  Pere  Martre  es  una 
víctima  de  la  pobresa  intelectual  de  la  so- 
cietat del  dia.  Es  un  home  incomprès. 

Bonifaci.  Yncomprès?...  Perquè? 

Joan.  A  causa  del  geni  no  l'entén  ningú. 

Bonifaci.  Que  potser  parla  esperanto? 

Joan»  La  gent  no  entén  el  seu  geni. 

Bonifaci.  Deu  tenir  un  genit  molt  extrany, 
eh? 

Liuis.  No'm  comprèn,  vostè,  no'm  comprèn. 

Bonifaci.  Aixís  a  vostè  li  passa  lo  mateix 
que  a  n'en  Pere  Martre. 

Liuis.  Per  això  té  d'acabar  suicidantse.  El 
moment  del  suicidi  es  d'una  gran  força  dra- 
màtica... Les  seves  darreres  declaracions... 
Vol  que  les  hi  llegeixi? 

Bonifaci.  No,  no;  may  n'he  volgut  saber  rés 
de  qüentos,  ni  novelas.  No'm  vinguin  amb 
histories.  Prou  que'n  passa  un  a  n'aquesta 
vida!  {Amb  ió  misteriós).  Miri:  ara  mateix... 

Joan.  {Rihent  com  comprenentlo).  Alguna  de 
les  seves? 

Bonifaci.  (Besaníse  les  puntes  dels  dits  amb 
gran  ponderació).  Una  rossa.  Ay,  quina 
rossa!  Un  angeil...  Hi  tinch  una  debilitat 
per  les  rosses. 

Joan.  Ah!  pillet. 

Bonifaci.  (Amb  la  mateixa  ponderació).  Ni  la 
Fornarina,  creguiml 

Joan.  Però  y  la  Tula? 

Bonifaci.  No  me'n  parlí.  No  vull  saberne 
rès.  Vaig  enterarme  que  d'amagat  meu  sos- 
tenia relacions  amb  un  chaujjeur.  Es  una 
desagraïda. 

Joan.  {Amb  un  sospir).  Ay!... 

Bonifaci.  Enamorat?...  Y  potser  també  l'en- 
ganya amb  un  ckauffeur? 

Joan.  (Misteriós).  No... 

Bonifaci.  Bé,  vaja  si;  no  m'ho  expliqui; 
massa  que's  coneix  qu'està  enamorat.  .ía 
m'ho  contarà  un  altra  dia.  Ara  es  tart  y  he 
vingut  per  un  altra  cosa.  Un  favor. 

Joan.  Demani;  ja  sab  que'l  té  concedit. 

Bonifaci.  Cà,  coses  de  la  rossa.  Un  capritxo. 
Aquesta  nit  se  l'hi  ha  ficat  al  magi  que 
haig  d'acompanyaria  a  la  Rabassada.  Vol 
anar  en  el  Funicular.  Però  com  que  la  dó- 
na, sab?  es  tant  d'aquelh  manera,  podria 
sospitar  y...  rès  qu'he  pensat  amb  vostè. 

Joan.  (En  broma).  Ah,  vaja,  vostè  vol  que 
mati  a  la  seva  senyora! 

Bonifaci.  (Rihent).  Sempre  està  de  bromal... 
Ja  veurà:  he  pensat  en  que  vostè,  després 
de  sopar,  seria  tan  amable  de  passarme  a 
buscar  a  casa  per  anar  a  i  Ateneu  sab?... 
Aixís  la  dóna  no'n  sospitarà  rès  y'm  dei- 
xarà sortir. 

Joan.  Conti  amb  mi;  no  faltava  més.  A  les 
nou  me  té  a  casa  seva. 

Bonifaci.  (Mirant  el  seu  rellotge).  Donchs, 
amb  el  seu  permís,  me'n  vaig.  Es  tardíssim. 
Encara  haig  d'anar  a  casa  d'ella.  (Encai- 
xant). Gràcies,  Joan;  cregui  que... 

Joan.  {Acompanyanüo  a  la  porta).  Vol  callar! 

Fins  a  després.  Passihobé 
Bonifaci.  Estigui  bò. 

(Mutis  pel  fons). 


ESCENA  XI 

JOAN  y  LAURA  pel  Jons 

(Apareix  Laura,  seria,  malhu- 
morada y  avansa  vers  al  seu 
quarto  fiigint  no  adonarsen 
d'en  Joan  que  despedeix  a 
n'en  Bonifaci). 

Joan.  (Suplicant).  Laura! 

Laura.  {Deturantse).  Mecreya  que  havíem 

convingut  en  que  desde  avuy  s'abstindria 

de  dirigirme  la  paraula. 
Joan.  Oh,  un  moment.  Li  prego. 
Laura.  (Trayentse'l  barret  donant  mostres  de 

malhumor).  Hem  acabat:  el  feya  un  home 

de  paraula. 

Joan.  Vulgui  escoltarme.  Per  favor! 

Laura.  No  tinch  perquè  sentir  les  seves  vul- 
garitats. 

Joan.  Un  minut! 

Laura.  Encara  un  altra  vegada? 

Joan.  {Volent  adoptar  una  aciiiut  melodramà- 
tica mitj  misteriosa y  sense  exagerar).  Serà 
la  última,  Laura.  Li  juro. 

Laura.  (Transició.  Sorpresa).  Com?  Se'n 
và?... 

Joan.  (Misteriós).  Qui  sabí 

Laura.  (Molt  intrigada  y  amb  cert  interès)* 
Un  viatje,  potser?,.. 

Joan.  Tal  volta... 

Laura.  {Cada  vegada  més  intrigada),  Y  se'n 
và  lluny?...  A  l'estranger,  potser?... 

Joan.  (Seguint  la  comèdia  veyent  qu' ella  s'hi 

interessa).  Ah,  Laura!... 
Laura.  Ja  s'hi  hà  pensat  bé.  Realment  un 

viatje  llarch  es  una  cosa  que  cal   pensaria. 

La  família,  els  amichs... 
Joan.  (Me  sembla  que  l'esceneta  del  cuixí  no 

hi  vindria  del  tot  malament  ara.) 

Laura.  Y  shi  estarà  molt  temps? 

Joan.  (Am  veu  fosca).  Molt!  Molt  tempsl  Per 

lo  que  hi  faig  a  Barcelona! 
Laura.  No'l  creya  capàs  de...  de  viure  tant 

de  temps  fóra. 
Joan.  (Atrevinlse).  Oh!  Laura,   Laura!...  Si 

vostè  volia!... 
Laura.  (Veyent  que  torna  a  atrevirse.  Amb 

fredor  y  cerimoniosament).  Li  desitjo  un 

bon  viatje. 

Joan.  (Desesperat).  Vostè'm  tanca  les  portes 
del  cel...  Jo  sense  vostè... 

Laura.  Prou!  S'ha  acabat  la  nostra  conversa! 

Joan.  (Després  d'un  moment,  com  dubtant  y 
com  prenent  de  sobta  una  gran  determinació. 
Sempre  amb  un  tòy  una  actitut  misteriosos). 
Un  moment,  Laura.  En  el  meu  viatje  per 
rès  necessito  d'un  preciós  objecte  que  en 
altres  circunstancies  hauria  pogut  fer  la 
meva  felicitat.  (Entregantli  el  retrat  que 
treurà  junt  amb  altres  papers  que  deixarà 
oblidats  sobre  la  taula).  Tingui:  millor  es- 
tarà en  les  seves  mans. 

Laura.  Còm?  El  meu  retrat?...  Quin  atrevi- 
menil 

Joan.  Sí,  senyora;  no'm  fà  vergonya  confés- 

sarho.   El  vareig  pendre  de  l'àlbum  de  la 
seva  germana. 

Laura.  Oh!  la  seva  acció  es  incalificable! 

Joan.  Me  sembla  qu'ara  no'm  trobarà  pas  un 
home  vulgar.  Això  no  més  passa  que  en  les 
noveles  (Ynclinantse  amb  una  gran  reve- 
rencia). Senyora. 

Laura.  (Fent  per  anarsen).  Passihobé. 

Joan.  (Fent  un  badall).  Aaaaaal...  Un  altra 
disgust,  més  sòn.  Ara  si  que  no  anirà  ma- 
lament una  dormideta.  (Desde  la  porta  amb 
un  altra  reverencià).  Senyora! 

(Mutis,    porta  esquerra,    se- 
gona). 


ESCENA   Xll 

Laura.  {Fingint  mirar  una  revista,  ha  obser- 
vat amb  curiositat  la  sortida  d'en  Joan. 
Llarga  pausa).  Sembla  impossible.  No'l 
creya  pas  capàs  d'un  sacrifici  tant  gran. 
Marxa  a  l'estranger  per  mi,  sí,  per  mi,  a 
causa  de  la  meva  indiferència.  (Pensativa). 
Potser  hauré  sigut  massa  crudel  amb  ell?... 
La  veritat  es  que  no  s'ho  mareix  del  tot. 
Pobre  Joan!  Se  condemna  a  allunyarse  de 
la  pàtria,  d'amichs,  parents,  de  tot,  pera 
morir  tal  vegada,  allà,  en  un  país  de  boyra 
y  de  fret,  en  la  horrorosa  solitut  d'una 
cambra  d'hotel,,.  .Ah!  Y  es  per  mi  que  ho 
fà,  per  mi!...  {Adonantse  del  paper  que  n 
Joan  haurà  oblidat  sobre  la  taula).  Que's 
això?  Ub  paper  d'ell?  ..  Sí,  sí...  (Després 
d'un  moment  dedupte,  vensuda  per  la  curio- 
sitat, llegeix  amb  veu  més  tremolosa  a  mida 

,   que  avansa  en  la  lectura).  «La  nit  recuUirà 

la  seva  ala  tenebrosa  de  misteri  y  sorgirà 
el  nou  jorn  amb  vibracions  lluminoses.  Y 
les  campanes  brandaran  per  mi.  Vaig  a 
morirl  La  vida  es  pera  mi  quelcom  feixúch 
de  lo  que  cal  fugirne.  La  vida  es  martiri, 
es  torment,  suplici»,  (Amb  un  ^ran  crtt). 
Oh!...  Sil...  El  suicidi!  el  suicidilll...  Vol 
matarse,  potser  en  n'aquests  moments,  ja 
ho  haurà  fet.  Aquest  es  el  viatje  de  que'm 
parlava....  {Corrent  amb  desesperació 
porta  fons.  Cridant).  Joseph,  Josephl... 
Potser  no  hi  serem  ajemps. 


ESCENA  XIII 

DITA  y  CAMBRER 

Oambrer.   {Aparaixeni    esverat  pels  crits). 

Què  hi  hà?...  Què  passa?... 
Laura.  Per  lamor  de  Déul  El  senyoretl  (Amb 

horror).  Es  allil  Me  temo  una  desgracia. 
Cambrer.  Eh?...  (Corrent  vers  la  porta  y 

empenyentla).  Tencada. 
Laura.  Ah!  Tencada!  Ha  tencat  la  portaili... 

(Escoltant  amb  esglay).  Calli,  calli...  sent?... 

£1  panteig  de  1  agonia! 
Cambrer.  (Després  d'escoltar).  El  panteig? 

D'això  s'en  diu  roncar... 
Laura.  (Amb  horror  com  allunyant  una  visió). 

Oh!  si,  si...  es  segur!  Se  deu  haver  enraet- 

zinatl 
Cambrer.  Y  aral...  Què  diu?... 
Laura<  (Amb  crits  desesperats  y  amb  grans 

cops  a  la  porta)  Joan!  Joanet!...  Juanitol.., 

Soch  jo;  obri,  obri!.., 

Cambrer.  (Vaja  una  manera  de  despertar  al 

senyoret!  No  ho  entench). 
Laura.  Obri,  obri...   Soch  ]o,h  seva  Laura! 
{Com  sentint  soroll,  amb  un  crit  d  alegria). 
Ah,  sí...  síI...  ElU... 


ESCENA  XIV 

DITS   y   JOAN 

Joan.  (Apareixent,  amb  gran  sorpresa).  Vos- 
tè?... 

Laura.  [Cridant).  Sí;  jo  que  vinch  a  salvarlo. 
Ha  de  viurel 

Cambrer.  (Me  sembla  que  aquí  hi  faig  nosa! 

(Mulis). 

Joan.  (Sense  compendre  Vactiiut  de  Laura). 
Perfectament  d'acort.  No'n  tinch  pas  ganes 
de  morir. 

Laura.  Soch  seva,  sent?...  soch  seva!  No  m' 
agrada  gayre,  però  per  evitar  una  desgra- 
cia... 

Joan.  (Dissimulant  un  badall).  (Una  desgra- 
cia?... S'haurà  tornat  boja?) 

Laura.  (Apropantshi  apassionadament).  L'he 
contrariat?...  No  hi  pensi  més,  Joan  Pensi 
en  un  altre  temps.  En  la  ditxa  que'ns  espe- 
ra. Ha  plorat? 

Joan.  Jo?.,.  (O/egant  un  altre  badall).  Perquè 

haig  d'haver  plorat,  jo? 
Laura.  Oh,  sí;  no  ho  negui.  Té'ls  ulls  inflats; 

plorosos...  (Insistint,  creyent  qu  ell  fingeix). 

No  vulgui  desesperarmel  L'indiferència  de 

vostè  es  potser  la  convicció  de  Thorae  tort 

que  rès  del  mon  pot  tòrcer?  S'empenya  en 
persistir  en  l'idea  del  suicidi?  Ah,  noi...  Se- 
ria una  venjansa  horrible.  Me  mataria  el 
remordimont. 

Joan.  (No  hi  hà  dubte.  Pobreta!  S'ha  trasto- 
cat!) 

Laura.  (Abrassantlo).  Joan,  Joan;  no  sigui 
crudel.  Perdonim!  L'he  despreciat  avans 
sols  per  coqueteria,  però  estich  decidida  n 
casarme  amb  vostè.  Y  no  torni  a  escriure 
cartes  com  aquesta.  No  sap  el  disgust  que 
m'ha  donat! 

Joan.  {Comprenentho  tot).  Ahl... 

Laura.  Gràcies,  gràcies,  amor  meu.  La  Pro- 
videncia ha  fet  que  descobrís  a  temps  el 
paper  revelador.  Tingui,  tingui;  me  crema 
les  mans. 

(Li  entrega'l  paper). 

Joan.  (Sempre  ho  havia  dit  que  aquesta  no- 
vela  seria  un  èxit).  {Abrassantlo).  Sí,  donem 
gràcies  a  Déu...  De  manera  que  m'esti- 
mes? ..  Tórnemho  a  dir.  Es  tan  deliciosa  la 
música  d'aquestes  paraulesl 


ESCENA  XV 

LAURA,    JOAN,    REMEYS,    LLUÍS   y  l\k^.ÍK 

(Maria  y  I/Iuis,  seguits  de 
Remeys,  apareixen  moixos, 
amb  el  cap  baix,  reflexant 
contrarietat  y.  desanimació. 
Llarga  pausa). 

Rsmeys.  Ja  us  ho  deya,  jo.  Això  de  desfer  la 
creu   del   matrimoni  costa    molts   diners, 


36  CAMPMANY  y  GIBAlíT 

molt  temps  y  molts  mals  de  cap  y  disgus- 
tos. 
Lluís.  (A  una  banda  de  l'escena).  (Ja  m'ho  po- 
dia pensar.   D'un  advocat  esculiit  per  ella 
no  podia  esperarsen  rès  de  bò). 

Maria.  (A  Valtra  banda  de  l'escena).  (M'hau- 
ria d'baver  bastat  qu'ell  preferis  al  senyor 
Bías  pera  anarmen  tot  seguit  a  trovarne  un 
altre.  Valent  advocatl) 

Remeys  {Amb  sorpresa,  adonantse  de  «I inti- 
mitat» de  Joan  y  Laura).  Però.  .  |y  ara,  sant 
cristià!...  Qu'es  això?... 

Li  llis.  {També  amb  gran  sorpresa).  Joan  I 

Joan.  {Rihent).  Rès.  Ens  casem. 

Maria.  CòmI... 

Joan.  Còm?...  Com  els  altres.  Anant  a  l'igle- 
sia,  una  creu  a  l'ayre  (fent  com  si  dongués 
una  benedicció)  y... 

Laura.  ...y  sortint  convertits  en  una  ditxosa 
parelleta  com  vosaltres. 

Maria.  {Mirant  a  qúa  d'ull  a  Lluis).  jVaja 
una  parelletal 

Lluís.  {Mirant  a  qúa  d'ull  a  Maria).  Efectiva- 

menti 

Remeys.  (A  Maria  y  Lluis).  Y  no  us  diu  rès 

l'exemple  d'aquests? 

Lluís.  {Amb  timidesa.  Donanthi  molia  expres- 
sió. Això  diguiu  a  n'ella. 

Maria.  {També  amb  timidesa.  A  Lluis).  A 
n'aquesta  pregunta  podria  contestarhi  mi- 
llor vostè  mateix. 

Laura.  Ja  hi  torneu  a  ser  amb  les  vostres  re- 
nyines?... 

Lluís,  (Apesarat,  sens  deixar  de  mirar  a  qúa 
.    d  ull  a  Maria).   El  nostre  assumpte  aquesta 

vegada  no  té  solució.  Hem  tingut  una  es- 
cena terrible. 

Joan.  Bà,  bà;  total,  rès.  Què  fora  l'amor  sen- 
se aquestes  entremeliadures?  Una  criatura 
tonta  y  ensopida. 

Laura.  Suposo  que  en  uns  moments  per  nos- 
altres de  tanta  alegria,  no'ns  voldreu  donar 
el  disgust  de  véurehos  amb  aquestes  cares 
tan  tristes. 

Lluis.  Ella'n  té  la  culpa, 

Maria.  La  culpa  la  tens  tota  tú. 

Lluis.  Sense  que  tú  m'hi  haguessis  obligat^ 
jo  no  hi  hauria  pensat  may  en  el  divorci. 

Laura.  El  divorci...  {Resoltameni  y  amb  fran- 
ca alegria),  Vaja,  vaja;  en  celebració  del 
nostre  proraetaije,  us  feu  una  abrassada 
ara  mateix. 

Joan.  Tant  mateix,  espero  que  no'ns  voldreu 
aygualir  la  festa.  A  n'el  nostre  casament  hi 
heu  d'assistir  com  un  matrimoni  model. 

Remeys.  Y  a  propòsit,  noys.  El  dia  de  bodes 
ha  ae  ser  una  festassa.  Hem  de  fer  un  gran 
banquet. 

Joan.  (Rihent).  Sí.  Y  amb  molts  plats.  Tot  lo 
que  vulgui. 

Laura.  (A  Maria).  Què  hi  dius,  tú...  (A 
Lluis)  Senyor  cunyat:  una  abrassada  a  la 
Maria. 

Maria.  {Romansejant y  amb  irresistibles  ganes 
dejer  les  paus).  (Si  no  fos  pel  vi  del  mar- 
quès de  Vilatorta,.,) 

Lluis  {Amb  tantes  ganes  com  ella  de  reconci- 
Itarse).  (La  veritat  es  que  això  del  divorci...) 

Laura.  (A  Maria  y  Lluis  empenventlos).  Una 
abrassada  y  les  paus, 

IVIaría.  {Front  a  pont  de  Lluis  sense  gosar 

mirarlo  a   la  cara.   Amb  manyagaría).    Y 
t'aconsolaràs  a  menjar  sopa  de  peix? 

Llu  is.  {Amb  el  cap  baix  com  parlant  per  ell.) 
Si  fet  y  fet  es  la  sopa  que'm  proba  mésl 

Joan.  {Empeny entlos  a  abrassarse).  Apa  cria- 
tures. Si  no'n  fan  pagar  rès  d'abrassarse. 

(Lluís  y  Maria  s'abrassen  de 
bona  gana.  Laura  y  Joan  pi- 
quen de  mans). 

Maria.  {Abrassada  a  Lluis  amb  íò  de  mimosa 
reconvenció) .    Ens  barallarem  mai  més? 

Lluis.  Casi  estic  temptat  dè  respóndrct  que 
si  {Tornant  a  abrassarla).  Dona  tant  de 
gust  fer  les  paus,  després! 

Remeis.  Sí,  y  sense  haver  dinat  encara  mès. 
Us  deveu  estar  morint  de  debilitat. 

Joan.    Com?  No  heu  dinat? 

Laura.  {Picant  de  mans  amb  grans  crits  d'ale- 
gria). Una  idea!  Se  m'acut  una  ideal  Anem 
tots  plegats  a  dinar  al  restaurant. 

Lluis.  {Fent  un  badall).  Aprobat.  No  vindrà 
pas  malament. 

Joan.  Magnííich.  Sí,  sí,... 

(Ell  y  Laura  se  posen  el  ca- 
pell). 

Maria,  Vostè  també  vindrà  amb  nosaltres, 
mamà. 

Remeis.  No  tinch  gana,  però  faré  un  sacri- 
fici. Una  bona  mare's  dèu  als  fills! 

(Després  de  dir  els  darrers 
bocadiílos,  Laura  s'agafa  del 
bras  d'en  Joan,  y  Maria  del 
d'en  Lluis,  però,  en  el  mo- 
ment en  que  Remeis  diu  la 
darrera  frase,  fer,  tots  ple- 
gats, com  si  se  dispossesin  a 
sortir  mentres  cau  el 

